Document ID: /roh_data/filtered/fineweb-2-filterrobots_roh.jsonl.gz/19554

Ils proxims dis datti fin in meter naiv nova en il Grischun dal sid. Là dovra quai er naiv e plievgia cunquai che l'entira primavaira è stada memia sitga, uschia Remo Fehr, manader da l'uffizi per ambient e natira dal Grischun. La situaziun na saja betg dramatica, il livel da l'aua sutterana saja dentant pli bass che auters onns.
Naiv e meglier che plievgia
Tenor Remo Fehr èsi optimal ch'i dat naiv e nagina plievgia. La plievgia na po il terren gnanc prender si uschè spert cunquai ch'el è uschè sitgs ed i po uschia dar spert inundaziuns. Cun la naiv ha il terren dapli temp da s'endisar ch'i è puspè umid e cura la naiv lieua, po el prender si meglier l'aua.
RR actualitad 07:00